b'\n_START_ARTICLE_\nKosovirja Glil in Glal\n_START_SECTION_\nKosovirja na lete\xc4\x8di \xc5\xbelici\n_START_PARAGRAPH_\nPripoved se za\xc4\x8dne s kosovirskim uvodom. Avtorica otroku pojasni, kdo je kosovir, kaj rad je, kaj rad po\xc4\x8dne\xe2\x80\xa6 Glili se je navsezgodaj zjutraj prebudila in se domislila, da bi potovala proti severojugovzhodu. S seboj je povabila svojega prijatelja kosovirja Glala. Na za\xc4\x8detku poti jo po\xc5\xbere velik \xc4\x8drn oblak. Glal jo re\xc5\xa1i, pri tem mu pomaga tudi srebrno bel oblak, ki \xc4\x8drnega po\xc5\xbere. Utrujena od dogodiv\xc5\xa1\xc4\x8dine sta zaspala. Sredi no\xc4\x8di ju je prebudila sne\xc5\xbena sova in ju je spra\xc5\xa1evala o kosovirjih. Sova proti jutru zaspi, kosovirja pa jo urno pobri\xc5\xa1eta in nadaljujeta pot proti severojugovzhodu. Letela sta in letela, ter se obmetavala s paradi\xc5\xbeniki. Bila sta zelo razposajena in ravno takrat po navadi pride do nesre\xc4\x8de. In res je bilo tako. Glili je vrgla Glalu paradi\xc5\xbenik s tako mo\xc4\x8djo, da jo je vrglo z \xc5\xbelice. Z veliko hitrostjo je za\xc4\x8dela padati na tla. Glal je to opazil prepozno. Glili je padla v vodo, njena \xc5\xbelica pa je odletela posvoje naprej. Pri re\xc5\xa1evanju je v vodi pristal tudi Glal. Re\xc5\xa1ila sta se na obalo in opazovala nenavadno \xc5\xbeival, ki je le\xc5\xbeala na bregu reke. Bil je krokodil\xc4\x8dek, ki je dremal. Glal si je ranil ta\xc4\x8dko in pri tem glasno stokal. Kmalu ju je odkril krokodilji mladi\xc4\x8d in jima pomagal izkopati \xc5\xbelico, ki se jima je pogrezala v pesek. Svetoval jima je, naj \xc4\x8dim prej zapustita krokodiljo de\xc5\xbeelo. Kosovirja sta v eni \xc5\xbelici letela naprej proti sinjim goram. Kmalu sta se spustila na drevo in utrujena zaspala. Naslednjega dne je Glala prebudilo pti\xc4\x8dje petje. Posku\xc5\xa1al je zbuditi Glili, a ta je \xc5\xa1e kar naprej spala. Ni in ni se hotela zbuditi. Pti\xc4\x8d Kivik je Glalu povedal, da je Glili najverjetneje pi\xc4\x8dil pajek Tutaja, kar pomeni, da se ne bo zbudila oz. le \xc4\x8de bo kihnila. Glal je obupan. Glili je prenesel v \xc5\xbelico in skupaj sta odletela naprej. Bil je zelo \xc5\xbealosten, saj ni imel dru\xc5\xbebe. Pozno popoldne je pristal na gori, kjer so domovali svizci. Povpra\xc5\xa1al jih je, kako bi Glili pripravil, da bi kihnila, a nih\xc4\x8de mu ni znal pomagati. Preno\xc4\x8dil je na gori, zjutraj pa se je odpravil naprej. Kmalu ga je premagala radovednost in pristal je na pisanem polju, kjer je sre\xc4\x8dal Cepetalo. Povedal mu je za nesre\xc4\x8do, ki ga je doletela. Cepetalo je odhitelo po Vohlja\xc4\x8dka. Vohlja\xc4\x8dek je bil tisti, ki se je spomnil re\xc5\xa1itve. Smr\xc4\x8dek so ji potresli s poprom. Glili je kihnila in kar kihala in kihala. Glal je bil presre\xc4\x8den. Vohlja\xc4\x8dek in Cepetalo sta ju povabila naj preno\xc4\x8dita pri njiju. Jutro pa spet ni prineslo ni\xc4\x8d dobrega. Padal je de\xc5\xbe. Vohlja\xc4\x8dek in Cepetalo sta bila zelo nemirna. Vedela sta namre\xc4\x8d, da ju bo obiskala De\xc5\xbeevna teta, ki ni prav ni\xc4\x8d prijazna. Skupaj so jo premagali in na nebu je takoj posijalo sonce. Po\xc4\x8dasi sta se odpravila naprej. Med letenjem ju je presenetil veter prepirljivec. Vendar sta se mu varno skrila na dno \xc5\xbelice. Tokrat sta pristala na vrbi in se gugala na vejah. Opazovala sta mamo gosko in njene tri male goskice, ki so ji nagajale. Mama jih je \xc5\xbeelela pre\xc5\xa1teti, goskice pa nikoli niso bile pri miru. Kosovirja sta ji pomagala. Po naporni in dolgi poti sta le priletela v mesto. Pristala sta na najvi\xc5\xa1ji strehi, kjer se je Glili takoj zapletla v prepir z ma\xc4\x8dko. Na igri\xc5\xa1\xc4\x8du naletita na skupino otrok. Otroci so navdu\xc5\xa1eni in ujamejo Glala. Pun\xc4\x8dka ga odnese v svojo sobo in pusti odprto okno. Glili je izkoristila trenutek, ko deklice ni bilo v sobi in pohitela re\xc5\xa1evat Glala. Po vseh dogov\xc5\xa1\xc4\x8dinah sta odletela na streho in zaspala. Zjutraj se Glili ponovno \xc5\xbeeli zaplesti v prepir z ma\xc4\x8dko, ki jima poka\xc5\xbee \xc4\x8dloveka \xe2\x80\x93 staro gospo. Ta je slabe volje, ker ji paradi\xc5\xbeniki no\xc4\x8djo rasti. Kosovirja prisko\xc4\x8dita na pomo\xc4\x8d in povsod po vrtu zasadila paradi\xc5\xbenike. Pti\xc4\x8d Kivik jima prinese razveseljivo novico, da ima sraka Glilijino \xc5\xbelico. Tako je Glili dobila nazaj svojo \xc5\xbelico in skupaj sta se odlo\xc4\x8dila da je \xc4\x8das, da se odpravita domov. Na poti ju preseneti letalo, ki ju popelje domov. Bila sta zelo vesela, ko sta bila doma.\n_START_SECTION_\nZna\xc4\x8dilnosti pravljice\n_START_PARAGRAPH_\nVsekakor je zelo razvidna zna\xc4\x8dilnost, nenavadnost imen pravlji\xc4\x8dnih junakov. Avtorica je znana po tem, da si sama izmi\xc5\xa1ljuje imena junakov, besed. Velikokrat sama imena nakazujejo junakovo osebnost, njegovo lastnost. V delu Kam pa kam, kosovirja sre\xc4\x8damo kar nekaj junakov, ki jih je avtorica ustvarila v drugih knji\xc5\xbeevnih delih. Zelo je zanimivo, \xc4\x8de otrok pozna ta dela in vidi, kako se lahko pravlji\xc4\x8dni junaki sre\xc4\x8dujejo v razli\xc4\x8dnih delih._NEWLINE_V sodobni pravljici je glavni lik otrok. Toda v tej ni tako. Glavna junaka sta kosovirja, izmi\xc5\xa1ljena bitja. Predstavljata vse igrivosti in lastnosti otrok (radovedna, prepirljiva, nagajiva). Glavna vrednota, ki jo \xc5\xbeeli avtorica izpostaviti, je otro\xc5\xa1ka svoboda oz. otro\xc5\xa1ka neodvisnost od sveta odraslih. Nekajkrat se pojavi tudi uporni\xc5\xa1tvo zoper avtoriteto. Kosovirja no\xc4\x8deta biti podrejena nikomur, prav tako ne otroci.'